فریدریش مێرتس

یواخیم-فریدریش مارتین جۆزێف مێرتس (؛ لەدایکبووی ١١ی تشرینی دووەمی ١٩٥٥) سیاسەتوانێکی ئەڵمانییە کە لە ساڵی ٢٠٢٥ەوە وەک ڕاوێژکاری ئەڵمانیا خزمەت دەکات. ئەو لە کانوونی دووەمی ٢٠٢٢ەوە وەک سەرۆکی یەکێتیی دیموکراتی مەسیحی کار دەکات. مێرتس سەرکردایەتیی گرووپی پەرلەمانیی پارتەکانی یەکێتی لەسەر ئەستۆیە و ھەروەھا لە شوباتی ٢٠٢٢ەوە سەرۆکی ئۆپۆزیسیۆن لە پەرلەمانی ئەڵمانیا (بووندێستاگ) بووە ھەتا مانگی ئایاری ٢٠٢٥. لە ئەیلوولی ٢٠٢٤دا بووە بەربژێری یەکێتییەکەی بۆ پۆستی ڕاوێژکاری ئەڵمانیامێرتس لە شاری بریلۆن لە ویلایەتی ڕاینی باکوور-وێستفالیا لە ئەڵمانیای ڕۆژاوا لەدایکبووە. لە کانوونی دووەمی ٢٠٠٤ وردە وردە لە سیاسەت کشایەوە و سەرنجی لەسەر کاری یاسایی خۆی بوو و لە ساڵی ٢٠٠٩دا بە تەواوی پەرلەمانی بەجێھێشت، لە ساڵی ٢٠٢١ گەڕایەوە بۆ پەرلەمان. لە ساڵی ٢٠٠٤ بووەتە ڕاوێژکاری باڵا لە کۆمپانیای مایر براون و لە دەستەی کارگێڕی چەندین کۆمپانیادا کاری کردووە، لەنێویاندا کۆمپانیای بلاک ڕۆکی ئەڵمانیا. مێرتس پارێزەری کۆمپانیاکان و چەند ملیۆنێرێکی بەناوبانگە، ھەروەھا فڕۆکەوانێکی تایبەتی مۆڵەتپێدراوە و خاوەنی دوو فڕۆکەیە. لە ساڵی ٢٠١٨ گەڕانەوەی بۆ ناو سیاسەت ڕاگەیاند. لە مانگی کانوونی دووەمی ٢٠٢١ بە سەرۆکی CDU ھەڵبژێردرا و لە مانگی یەکی ساڵی ٢٠٢٢ پۆستەکەی وەرگرت. لە دوو ھەڵبژاردنی پێشووی سەرکردایەتی لە ساڵانی(٢٠١٨–٢٠٢١)دا نەیتوانیبوو ئەو پۆستە بەدەستبھێنێت. لە مانگی ئەیلوولی ساڵی ٢٠٢٤ بووە کاندیدی یەکێتییەکە بۆ پۆستی ڕاوێژکاری ئەڵمانیا پێش ھەڵبژاردنی فیدراڵی ساڵی ٢٠٢٥. دواتر پارتەکانی یەکێتی گەیشتە ڕێککەوتنێک بۆ پێکھێنانی ھاوپەیمانی لەگەڵ پارتی سۆسیال دیموکراتی ئەڵمانیا. مێرز لە ٦ی ئایاری ٢٠٢٥، لە خولی دووەمی دەنگداندا بە ڕاوێژکار ھەڵبژێردرا، دوای ئەوەی بە شێوەیەکی چاوەڕواننەکراو نەیتوانی زۆرینەی ڕەھای پێویستی دەنگەکانی پەرلەمان لە خولی یەکەمی دەنگداندا کۆبکاتەوە – ئەمەش یەکەمجارە لە مێژووی ئەڵمانیادا بۆ کاندیدێکی ڕاوێژکاری ئەڵمانیا.

 تێبینییەکان 

 سەرچاوەکان 

 بەستەرە دەرەکییەکان 

  (بە ئەڵمانی)

پۆل:زیندووان
پۆل:لەدایکبووانی ١٩٥٥